33. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 906 της 26 Σεπτ./3 Οκτ. 1980 (ΦΕΚ Α΄ 226) Περί διαδικασίας εισπράξεως και αποδόσεως χρηματικών ποσών και τηρήσεως ειδικού λογαριασμού εσόδων, προβλεπομένων υπό των διατάξεων του Νόμ. 998/1979 «περί προστασίας των δασών και των δασικών εν γένει εκτάσεων της Χώρας». Έχοντες υπ’ όψει: 1.Τας διατάξεις της παρ. 2 του άρθρ. 76 του Νόμ. 998/1979 «περί προστασίας των δασών και δασικών εν γένει εκτάσεων της Χώρας». 2.Την υπ’ αριθ. 786/1980 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Γεωργίας, αποφασίζομεν: Άρθρ.1.-1.Τα υπό του άθρ. 76 του Νόμ. 998/1979 «περί προστασίας των δασών και των δασικών εν γένει εκτάσεων της Χώρας» προβλεπόμενα έσοδα περιέρχονται εις το Κεντρικόν Ταμείον Γεωργίας, Κτηνοτροφίας και Δασών. 2.Τα κατά την προηγουμένην παράγραφον έσοδα κατατίθενται υποχρεωτικώς εις ανοιγησόμενον παρά τη Τραπέζη της Ελλάδος ειδικόν λογαριασμόν υπό την ονομασίαν «Κεφάλαια αγοράς και απαλλοτριώσεως δασών-δασικών εκτάσεων κ.λπ.». Άρθρ.2.-Δια την είσπραξιν των εν άρθρ. 1 εσόδων του Κεντρικού Ταμείου Γεωργίας, Κτηνοτροφίας και Δασών έχουν εφαρμογήν αι περί εισπράξεως δημοσίων εσόδων διατάξεις, κατά παντός δε τρίτου οφειλέτου το Κεντρικόν Ταμείον Γεωργίας, Κτηνοτροφίας, και Δασών κέκτηται δικαίωμα πρωτοπραξίας επί της ακινήτου περιουσίας του οφειλέτου και ενεχύρου επί των κινητών αυτού. Άρθρ.3.-1.Άπαντα τα κατά το προηγούμενον άρθρον του παρόντος έσοδα του Κεντρικού Ταμείου Γεωργίας, Κτηνοτροφίας και Δασών εμφανίζονται υπό ίδιον κεφάλαιον εις τον ετήσιον προϋπολογισμόν αυτού. 2.Εις τον αυτόν προϋπολογισμόν και υπό ίδιον φορέα, προτάσει της Δασικής Υπηρεσίας, εγγράφονται αι αντίστοιχοι πιστώσεις δια την αντιμετώπισιν των δαπανών προς εκπλήρωσιν των εν άρθρ. 76 του Νόμ. 998/1979 σκοπών και των λοιπών συναφών λειτουργικών εξόδων προς εξυπηρέτησιν των αυτών σκοπών. 3.Η χρηματοδότησις των ανωτέρω σκοπών εις βάρος του λογαριασμού του άρθρ. 1 του παρόντος καθώς και η εκτέλεσις των σχετικών δαπανών, ενεργούνται κατά τας περί του Κεντρικού Ταμείου Γεωργίας, Κτηνοτροφίας και Δασών ισχυούσας εκάστοτε διατάξεις, δυναμένου επίσης του Κεντρικού Ταμείου Γεωργίας, Κτηνοτροφίας και Δασών να επιχορηγή τα Ταμεία Γεωργίας, Κτηνοτροφίας και Δασών των Νομών δια την παρά τούτων και κατά τα παρ’ αυτοίς εκάστοτε ισχύοντα αντιμετώπισιν δαπανών των αυτών σκοπών. Σελ. 204,302 Τεύχος 767-Σελ. 74 16.Β.α.33 Κεντρικό Ταμείο Γεωργίας,Κτηνοτροφίας και Δασών 